
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2298 

16 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση, στη Διεύθυνση Διαβατηρίων του Αρχη¬ 
γείου της Ελληνικής Αστυνομίας, της εκτύπωσης 
των αδειών διαμονής, οι οποίες εκδίδονται από 
τις αρμόδιες Υπηρεσίες του Υπουργείου Εσωτε¬ 
ρικών και των Αποκεντρωμένων Διοικήσεων της 


Χώρας. 1 

Σύσταση και ορισμός μελών Ομάδων Εργασίας στο 
Ταμείο Προνοίας Αξιωματικών Εμπορικού Ναυτι¬ 
κού για την απονομή των ληξιπρόθεσμων Εφά¬ 
παξ Χρηματικών Παροχών στους δικαιούχους.... 2 
Ειδική πιστοποίηση Ν.Π.Ι.Δ. ως φορέων παροχής υπη¬ 
ρεσιών Κοινωνικής Φροντίδας μη κερδοσκοπικού 
χαρακτήρα. 3 


Έγκριση της υπ’ αριθμ. 211/2013 απόφασης του Δημο¬ 
τικού Συμβουλίου Βάρης Βούλας Βουλιαγμένης, 
περί σύστασης τριών (3) προσωρινών προσωπο¬ 
παγών θέσεων με σχέση εργασίας ιδιωτικού δι¬ 
καίου αορίστου χρόνου στο Δήμο Βάρης Βούλας 
Βουλιαγμένης, σε εφαρμογή τελεσίδικης δικαστι¬ 


κής απόφασης. 4 

Αντικατάσταση Ληξιάρχου Ληξιαρχικής Περιφέρειας 
Αποδοτίας, του Δήμου Ναυπακτίας, Περιφερεια¬ 
κής Ενότητας Αιτωλοακαρνανίας. 5 


ΑΠΟΦΑΣΕΙ Σ 

Αριθμ. οικ: 42267/2013 (1) 


Ανάθεση, στη Διεύθυνση Διαβατηρίων του Αρχηγείου 
της Ελληνικής Αστυνομίας, της εκτύπωσης των αδει¬ 
ών διαμονής, οι οποίες εκδίδονται από τις αρμόδι¬ 
ες Υπηρεσίες του Υπουργείου Εσωτερικών και των 
Αποκεντρωμένων Διοικήσεων της Χώρας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις της παρ. 10 του άρθρου 1 του 
ν. 4018/2011 (Α'215) «Αναδιοργάνωση του συστήματος 
αδειοδότησης για τη διαμονή αλλοδαπών στη χώρα 
υπό όρους αυξημένης ασφάλειας, ρυθμίσεις θεμάτων 


Οργανισμών Τοπικής Αυτοδιοίκησης και άλλες διατά¬ 
ξεις αρμοδιότητας του Υπουργείου Εσωτερικών», όπως 
αντικαταστάθηκε από την παρ. 1 του άρθρου 11 του 
ν. 4147/2013 (Α'98) [Κύρωση της από 31.12.2012 Πράξης 
Νομοθετικού Περιεχομένου «Ρυθμίσεις κατεπειγόντων 
θεμάτων αρμοδιότητας Υπουργείου Εσωτερικών, Ερ¬ 
γασίας, Κοινωνικής Ασφάλισης και Πρόνοιας, Δημόσιας 
Τάξης και Προστασίας του Πολίτη, της Γενικής Γραμμα- 
τείας της Κυβέρνησης και του Υπουργού Επικράτειας» 
και άλλες διατάξεις]. 

2. Τις διατάξεις του Κανονισμού 1030/2002/ΕΚ (Ι_ 157/1, 
από 15.6.2002) του Συμβουλίου «για την καθιέρωση αδει¬ 
ών διαμονής ενιαίου τύπου για τους υπηκόους τρίτων 
χωρών», όπως αυτός τροποποιήθηκε με τον Κανονισμό 
380/2008/ΕΚ (Ι_ 115/1, από 29.4.2008). 

3. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, ο οποίος 
κυρώθηκε με το πρώτο άρθρο του Π.Δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα». 

4. Τις διατάξεις της παρ. 5 (II), ιδιαιτέρως δε τα στοι¬ 
χεία (γ) και (ε), του άρθρου 1 του ν. 2286/1995 (Α' 19) 
«Προμήθειες του δημοσίου τομέα και ρυθμίσεις συνα¬ 
φών θεμάτων». 

5. Τις διατάξεις της παραγράφου 7 του άρθρου 15 
του ν. 2362/1995 (Α' - 247) «Περί δημοσίου λογιστικού, 
ελέγχου των δαπανών του κράτους και άλλες διατά¬ 
ξεις», όπως τροποποιήθηκε από την παρ. 2 του άρθρου 
50 του ν.3943/2011 (Α' - 66). 

6. Τ ις διατάξεις της παρ. 3 του άρθρου 9, της παρ. 5 του 
άρθρου 90 και του άρθρου 93 του ν. 3386/2005 (Α' 212) 
«Είσοδος, διαμονή και κοινωνική ένταξη υπηκόων τρίτων 
χωρών στην Ελληνική Επικράτεια». 

7. Τις διατάξεις του Π.Δ. 126/2005 (Α' - 181), «Ίδρυση 
Διεύθυνσης Διαβατηρίων και άλλες διατάξεις». 

8. Τις διατάξεις του Π.Δ. 60/2007 (Α'64), Προσαρμογή 
της Ελληνικής Νομοθεσίας στις διατάξεις της Οδηγίας 
2004/18/ΕΚ «περί συντονισμού των διαδικασιών σύναψης 
δημοσίων συμβάσεων έργων, προμηθειών και υπηρεσιών», 
όπως τροποποιήθηκε με την Οδηγία 2005/51/ΕΚ της Επι¬ 
τροπής και την Οδηγία 2005/75/ΕΚ του Ευρωπαϊκού Κοι¬ 
νοβουλίου και του Συμβουλίου της 16ης Νοεμβρίου 2005. 

9. Τις διατάξεις του Π.Δ. 49/1988 (Α'Ι8), «Οργανισμός 
του Υπουργείου Εσωτερικών», όπως ισχύει. 

10. Τις διατάξεις του Π.Δ. 65/2011 (Α' -147), «Διάσπαση του 
Υπουργείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και β) Διοι¬ 
κητικής Μεταρρύθμισης και Ηλεκτρονικής Διακυβέρνησης, 
συγχώνευση των Υπουργείων Οικονομίας, Ανταγωνιστικό¬ 
τητας και Ναυτιλίας και Θαλάσσιων Υποθέσεων, Νήσων 
και Αλιείας στο Υπουργείο Ανάπτυξης, Ανταγωνιστικότη¬ 
τας και Ναυτιλίας και μεταφορά στον Πρωθυπουργό των 
Γενικών Γραμματειών Ενημέρωσης και Επικοινωνίας και 
στο Υπουργείο Παιδείας, Δια Βίου Μάθησης και Θρησκευ¬ 
μάτων της Γ ενικής Γ ραμματείας Νέας Γ ενιάς», 

11. Τις διατάξεις του Π.Δ. 86/2012 (Α' -141), «Διορισμός 
Υπουργών, Αναπληρωτών Υπουργών και Υφυπουργών». 

12. Τις διατάξεις του Π.Δ. 119/2013 (Α' -153), «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

13. Την υπ’ αριθμ. 42342/13.8.2007 απόφαση του Υπουργού 
Εσωτερικών, «Χαρακτηρισμός της προμήθειας του εντύ¬ 
που των αδειών διαμονής ενιαίου τύπου ως απόρρητη». 

14. Την υπ’ αριθμ. 4000/3/10-πβ/14.11.2012 (Β'3043) από¬ 
φαση των Υπουργών Εξωτερικών, Οικονομικών, Εθνικής 
Άμυνας, Εσωτερικών, Εργασίας, Κοινωνικής Ασφάλισης 
και Πρόνοιας και Δημόσιας Τάξης και Προστασίας του 
Πολίτη «Παραμονή και εργασία ομογενών από Αλβανία». 

15. Την υπ’ αριθμ. 23959/23.5.2013 (Β'1321) απόφαση 
των Υπουργών Εξωτερικών, Εσωτερικών και Δημόσιας 
Τάξης και Προστασίας του Πολίτη «Εκδοση αδειών δια¬ 
μονής υπηκόων τρίτων χωρών με τη μορφή αυτοτελούς 
εγγράφου. Καθορισμός των στοιχείων ενδείξεων και 
πληροφοριών, οι οποίες περιλαμβάνονται, δυνητικώς ή 
εναλλακτικώς, στην άδεια διαμονής, καθώς και προσδι¬ 
ορισμός των στοιχείων, ενδείξεων και πληροφοριών που 
περιλαμβάνονται στην άδεια αυτή, προς εθνική χρήση». 

16. Τις ανάγκες του Υπουργείου Εσωτερικών για τη 
διασφάλιση υψηλών προδιαγραφών ασφαλείας για τις 
άδειες διαμονής υπηκόων τρίτων χωρών και τη συμμόρ¬ 
φωση της χώρας μας προς τις νέες προδιαγραφές της 
Ευρωπαϊκής Ένωσης, οι οποίες προσδιορίζονται από τον 
Κανονισμό 1030/2002/ΕΚ, όπως αυτός τροποποιήθηκε 
με τον Κανονισμό 380/2008/ΕΚ (Ι_ 115/1, από 29.4.2008), 
καθώς επίσης και τις συναφείς τεχνικές προδιαγραφές 
για τα βιομετρικά στοιχεία αναγνώρισης, 

17. Το γεγονός ότι η Διεύθυνση Διαβατηρίων του Αρ¬ 
χηγείου της Ελληνικής Αστυνομίας διαθέτει την απαι- 
τούμενη τεχνογνωσία, την κατάλληλη επιχειρησιακή 
οργάνωση, καθώς επίσης και τους απαιτούμενους μηχα¬ 
νισμούς διασφάλισης της ποιότητας και της ασφάλειας 
της εκτύπωσης των αδειών διαμονής, υπό τον τύπο του 
αυτοτελούς εγγράφου, 

18. Το γεγονός ότι από τις ρυθμίσεις της παρούσας 
προκαλείται δαπάνη, ύψους εξήντα μίας χιλιάδων πε- 
ντακοσίων ευρώ (61.500,00 €) συμπεριλαμβανομένου 
Φ.Π.Α., για την κατασκευή της μήτρας ολογραφικής μεμ¬ 
βράνης, η οποία βαρύνει κατ’ ισομοιρία το Υπουργείο 
Εσωτερικών και το Υπουργείο Δημόσιας Τάξης και Προ¬ 
στασίας του Πολίτη, όπως προβλέπεται στην υπ’ αριθμ 
4000/3/10/πβ' (Β'3043/12) κοινή υπουργική απόφαση και 
καταβάλλεται άπαξ σε βάρος του προϋπολογισμού του 
οικονομικού έτους 2013. 

19. Το γεγονός ότι από τις διατάξεις της παρούσας 
προκαλείται δαπάνη σε βάρος του κρατικού Προϋπολο¬ 
γισμού, ύψους ενός εκατομμυρίου διακοσίων ογδόντα 
χιλιάδων ευρώ (1.280.000€), η οποία θα καλυφθεί από 


τις εγγεγραμμένες πιστώσεις του ΚΑΕ 3299 του Ειδικού 
Φορέα 07-110 του Υπουργείου Εσωτερικών. Το κόστος 
που αντιστοιχεί στη προμήθεια, εκτύπωση, ασφαλή δια¬ 
κίνηση και διαχείριση της κάρτας θα αναπληρωθεί από 
το τέλος που θα καταβάλλουν οι υπήκοοι τρίτων χω¬ 
ρών για τους οποίους θα εκδοθούν οι άδειες διαμονής, 
σύμφωνα με την παρ. 10 του άρθρου 1 του ν. 4018/2011, 
όπως αντικαταστάθηκε από την παρ. 1 του άρθρου 11 
του ν. 4147/2013, αποφασίζουμε: 

Άρθρο 1 

1. Αναθέτουμε στη Διεύθυνση Διαβατηρίων του Αρχη¬ 
γείου Ελληνικής Αστυνομίας (εφεξής «Διεύθυνση Διαβα¬ 
τηρίων») την εκτύπωση των αδειών διαμονής, υπό τον 
τύπο του αυτοτελούς εγγράφου (εφεξής «άδεια διαμο¬ 
νής»), οι οποίες εκδίδονται από το Υπουργείο Εσωτερι¬ 
κών και τις Υπηρεσίες Αλλοδαπών και Μετανάστευσης 
των Αποκεντρωμένων Διοικήσεων της Χώρας, σύμφωνα 
με τις διατάξεις του Κανονισμού 1030/2002/ΕΚ (ί 157/1, 
από 15.6.2002) του Συμβουλίου «για την καθιέρωση αδει¬ 
ών διαμονής ενιαίου τύπου για τους υπηκόους τρίτων 
χωρών», όπως αυτός τροποποιήθηκε με τον Κανονισμό 
380/2008/ΕΚ (Ι_ 115/1, από 29.4.2008), καθώς και τις τεχνι¬ 
κές προδιαγραφές για τα βιομετρικά στοιχεία αναγνώ¬ 
ρισης, όπως έχουν προσδιοριστεί από τις Αποφάσεις 
της Ευρωπαϊκής Επιτροπής. Η Διεύθυνση Διαβατηρίων 
αναλαμβάνει, επίσης, την αποστολή, με ασφαλείς δι¬ 
αδικασίες, των αδειών διαμονής που εκτυπώνει στις, 
κατά περίπτωση, αρμόδιες για την επίδοση των αδειών 
διαμονής υπηρεσίες. 

2. Η Διεύθυνση Μηχανοργάνωσης και Ηλεκτρονικής 
Επεξεργασίας Στοιχείων του Υπουργείου Εσωτερικών 
(εφεξής Διεύθυνση Μ.Η.Ε.Σ.) διαβιβάζει σε ηλεκτρονική 
μορφή, μέσω κατάλληλων και ασφαλών πληροφοριακών 
συστημάτων / τεχνολογιών πληροφορικής και επικοι¬ 
νωνιών, κρυπτογραφημένα, τα δεδομένα που πρόκειται 
να εκτυπωθούν - συμπεριληφθούν στις άδειες διαμονής 
από τη Διεύθυνση Διαβατηρίων. 

3. Στο πλαίσιο της παρούσας απόφασης, οι αρμόδιες 
υπηρεσίες του Υπουργείου Εσωτερικών και του Υπουργεί¬ 
ου Δημόσιας Τάξης και Προστασίας του Πολίτη ρυθμίζουν, 
από κοινού, τα τεχνικής φύσεως, ζητήματα επικοινωνίας 
και διαβίβασης των δεδομένων, τον τρόπο αποστολής 
των αδειών διαμονής, καθώς και λοιπές λειτουργικές και 
τεχνολογικές διαδικασίες επί της έκδοσης των αδειών 
διαμονής υπό τον τύπο αυτοτελούς εγγράφου. 

4. Τα δεδομένα της άδειας διαμονής καταχωρούνται 
στο ενσωματωμένο ολοκληρωμένο μικροκύκλωμα δι¬ 
πλής διεπαφής ή δύο διακριτών διεπαφών («πλινθίο»/ 
«οόίρ»), ο τύπος του οποίου είναι σύμφωνος με τις δια¬ 
τάξεις του Κανονισμού 1030/2002/ΕΚ, όπως ισχύει. 

Άρθρο 2 

1. Ο τύπος και η μορφή της άδειας διαμονής, καθώς 
επίσης τα στοιχεία που περιέχονται, ο τρόπος αναγρα¬ 
φής αυτών και κάθε άλλη τεχνική λεπτομέρεια παρα¬ 
γωγής του εγγράφου, όπως χρώμα, υλικά, μέθοδος και 
τεχνική εκτύπωσης, είναι σύμφωνα με το μορφότυπο Ο 

1 του υποδείγματος που προβλέπεται στο Παράρτημα 
του Κανονισμού 1030/2002/ΕΚ, όπως ισχύει. Τα χαρακτη¬ 
ριστικά ασφάλειας καλύπτουν, κατ’ ελάχιστον, αυτά που 
καθορίζονται σε εφαρμογή των διατάξεων του άρθρου 

2 του Κανονισμού 1030/2002/ΕΚ, όπως ισχύει, καθώς και 

στις σχετικές Αποφάσεις της Ευρωπαϊκής Επιτροπής. 
Επιπλέον εθνικά χαρακτηριστικά ασφάλειας μπορούν 
να ενσωματώνονται, εφόσον κριθεί απαραίτητο. 

2. Η Διεύθυνση Διαβατηρίων, κατόπιν έγκρισης από τις 
αρμόδιες υπηρεσίες του Υπουργείου Εσωτερικών, μερι¬ 
μνά για την κατασκευή μήτρας ολογραφικής μεμβράνης 
και την προμήθεια των απαραίτητων αναλωσίμων. 

3. Τα χαρακτηριστικά ασφάλειας είναι απόρρητα, 
τηρούνται στην Διεύθυνση Διαβατηρίων και γνωστο¬ 
ποιούνται μόνο σε υπαλλήλους του Υπουργείου Εσω¬ 
τερικών, οι οποίοι είναι νομίμως εξουσιοδοτημένοι. Τα 
χαρακτηριστικά ασφάλειας που είναι απαραίτητα για 
τον οπτικό μακροσκοπικό έλεγχο της γνησιότητας των 
αδειών διαμονής για τις λοιπές Αρχές ελέγχου και το 
κοινό, δημοσιοποιούνται. Η Διεύθυνση Διαβατηρίων 
και η Διεύθυνση Μ.Η.Ε.Σ ενημερώνουν για τις τεχνο¬ 
λογικές εξελίξεις στα χαρακτηριστικά ασφαλείας και 
προτείνουν την ενσωμάτωση νέων ή την κατάργηση 
τεχνολογικά παρωχημένων, στις αρμόδιες υπηρεσίες 
του Υπουργείου Εσωτερικών, οι οποίες αποφασίζουν 
σχετικά, σύμφωνα με τις διατάξεις του Κανονισμού 
1030/2002/ΕΚ, όπως ισχύει. 

Άρθρο 3 

1. Οι αρμόδιες υπηρεσίες του Υπουργείου Εσωτερικών, 
μετά την έκδοση της διοικητικής πράξης με την οποία 
χορηγείται η άδεια διαμονής, από τις αρμόδιες, για το 
σκοπό αυτό, υπηρεσίες, αποστέλλουν, μέσω της Διεύ¬ 
θυνσης Μ.Η.Ε.Σ., στη Διεύθυνση Διαβατηρίων, αίτημα 
για εκτύπωση της άδειας διαμονής, σύμφωνα με την 
παράγραφο 2 του άρθρου 1 του παρόντος. 

2. Τα δεδομένα τα οποία διαβιβάζονται ηλεκτρονικά 
στη Διεύθυνση Διαβατηρίων, για να συμπεριληφθούν 
στην άδεια διαμονής, είναι η ψηφιακή φωτογραφία και 
δύο δακτυλικά αποτυπώματα, τα οποία είναι σύμφωνα με 
τις τεχνικές προδιαγραφές που έχουν προσδιοριστεί από 
τις σχετικές Αποφάσεις της Ευρωπαϊκής Επιτροπής, κατ’ 
εφαρμογή των διατάξεων του Κανονισμού 1030/2002/ΕΚ, 
όπως αυτός τροποποιήθηκε με τον Κανονισμό 380/2008/ 
ΕΚ. Ταυτόχρονα, διαβιβάζονται η υπογραφή του κατόχου 
σε μορφή εικόνας, όλα τα απαραίτητα στοιχεία ταυτο¬ 
ποίησης του αλλοδαπού, καθώς και ο τύπος της άδειας 
διαμονής. Επίσης, διαβιβάζονται όλα τα στοιχεία που προ- 
βλέπονται στο Παράρτημα του Κανονισμού 1030/2002/ 
ΕΚ, όπως ισχύει, καθώς και στις σχετικές κανονιστικές 
πράξεις, οι οποίες έχουν εκδοθεί σε εφαρμογή των δια¬ 
τάξεων του τρίτου εδαφίου της παραγράφου 1, του άρ¬ 
θρου 1 του ν. 4018/11. Στα στοιχεία αυτά περιλαμβάνονται 
μεταξύ άλλων και πληροφορίες σχετικά με το δικαίωμα ή 
μη πρόσβασης του κατόχου στην αγορά εργασίας. Τα ως 
άνω δεδομένα διαβιβάζονται από τη Διεύθυνση Μ.Η.Ε.Σ. 
στη Διεύθυνση Διαβατηρίων και εκτυπώνονται από αυτή, 
χωρίς περαιτέρω επεξεργασία. 

3. Σε περίπτωση που κατά τη διαδικασία του εσωτερι¬ 
κού ποιοτικού ελέγχου η Διεύθυνση Διαβατηρίων εντο¬ 
πίσει πρόδηλα τεχνικά προβλήματα στην εκτυπωθείσα 
άδεια διαμονής, τα οποία οφείλονται στην ποιότητα των 
δεδομένων της παραπάνω παραγράφου, αποστέλλει 
την άδεια αυτή στην αρμόδια Υπηρεσία του Υπουργείου 
Εσωτερικών ή / και στην υπηρεσία έκδοσης, με επισή¬ 
μανση του προβλήματος, προκειμένου η τελευταία να 
προχωρήσει σε κάθε αναγκαία ενέργεια για την εκ νέου 
εκτύπωση της άδειας διαμονής. 


4. Οι άδειες διαμονής εκτυπώνονται στις εγκατα¬ 
στάσεις της Διεύθυνσης Διαβατηρίων, με μέθοδο που 
ανταποκρίνεται πλήρως στις τεχνικές προδιαγραφές 
τόσο του Κανονισμού 1030/2002/ΕΚ, όπως ισχύει και 
των σχετικών Αποφάσεων της Ευρωπαϊκής Επιτροπής, 
όσο και στα χαρακτηριστικά ασφάλειας και στις δια¬ 
δικασίες ποιοτικού ελέγχου, οι οποίες προβλέπονται 
για την έκδοση τέτοιου είδους εγγράφων ασφάλειας. 
Αποστέλλονται δε στις κατά περίπτωση αρμόδιες, για 
την επίδοση των αδειών διαμονής αρχές, το αργότερο 
εντός δέκα εργασίμων ημερών από την παραλαβή των 
αιτημάτων εκτύπωσης. 

5. Το Αρχηγείο της Ελληνικής Αστυνομίας αναλαμβά¬ 
νει (α) να προμηθεύεται για λογαριασμό του Υπουργείου 
Εσωτερικών τα αναλώσιμα υλικά, τα οποία απαιτούνται 
για την εκτύπωση των αδειών διαμονής [μελανοταινίες 
ασφαλείας, μεμβράνη ασφαλείας, πλαστική κάρτα σε 
μορφότυπο Ιϋ 1 με ενσωματωμένο ολοκληρωμένο μι- 
κροκύκλωμα ραδιοσυχνοτήτων («πλινθίο» / «ΒΕ οΤιϊρ»)], 
καθώς και αναλώσιμα κοινής χρήσης και τα λοιπά εκτυ- 
πωτικά αναλώσιμα και (β) να παρέχει υπηρεσίες που 
σχετίζονται με την καλλιτεχνική σχεδίαση των χαρα¬ 
κτηριστικών ασφαλείας και την τεχνική ανάπτυξη των 
αναλωσίμων ασφαλείας. Τα ανωτέρω υλικά φυλάσσο¬ 
νται σε ειδικούς χώρους ασφαλείας της Διεύθυνσης 
Διαβατηρίων. 

Άρθρο 4 

1. Η αποστολή των εκτυπωμένων αδειών διαμονής 
από τη Διεύθυνση Διαβατηρίων προς τις κατά περί¬ 
πτωση αρμόδιες, για την επίδοση των αδειών διαμονής, 
υπηρεσίες, πραγματοποιείται μέσω των επιχειρήσεων 
παροχής υπηρεσιών ταχυδρομείου (ταχυμεταφοράς) με 
τις οποίες συνάπτει σύμβαση το Αρχηγείο της Ελληνι¬ 
κής Αστυνομίας, στο πλαίσιο της διακίνησης εντύπων 
ασφαλείας. 

2. Η Διεύθυνση Διαβατηρίων υποχρεούται να ενημε¬ 
ρώνει, κάθε τρίμηνο, το Υπουργείο Εσωτερικών για το 
συνολικό αριθμό πλαστικών καρτών που αναλώθηκαν, 
καθώς και το υπόλοιπο διαθέσιμο αποθεματικό. 

3. Το Υπουργείο Εσωτερικών υποχρεούται να ενη¬ 
μερώνει εγγράφως τη Διεύθυνση Διαβατηρίων του¬ 
λάχιστον εκατόν πενήντα (150) ημέρες νωρίτερα, για 
την επόμενη εκτιμώμενη ποσότητα των αναγκαίων, 
σύμφωνα με τον οικείο προγραμματισμό του, αδειών 
διαμονής. 

4. Η δαπάνη κατασκευής τη μήτρας ολογραφικής 
μεμβράνης, ανέρχεται στο ποσό των εξήντα ενός 
χιλιάδων πεντακοσίων ευρώ (61.500,00 €), το οποίο 
βαρύνει κατ’ ισομοιρία, το Υπουργείο Εσωτερικών και 
το Υπουργείο Δημόσιας Τάξης και Προστασίας του 
Πολίτη. Η αναγκαία πίστωση, ως προς το ποσό που 
αφορά στο Υπουργείο Εσωτερικών, υπάγεται στο πο¬ 
σοστό του άρθρου 92, παρ. 6, περ. β' του ν.3386/2005, 
μεταφέρεται, άπαξ, στον προϋπολογισμό του Υπουρ¬ 
γείου Δημόσιας Τάξης και Προστασίας του Πολίτη 
/ Αρχηγείο Ελληνικής Αστυνομίας, σύμφωνα με το 
υπό στοιχείο 11 σκεπτικό της υπ’ αριθμ. 4000/3/10- 
πβ/14.11.2012 (Β'3043) απόφασης των Υπουργών Εξω¬ 
τερικών, Οικονομικών, Εθνικής Αμυνας, Εσωτερικών, 
Εργασίας, Κοινωνικής Ασφάλισης και Πρόνοιας και 
Δημόσιας Τάξης και Προστασίας του Πολίτη «Παρα¬ 
μονή και εργασία ομογενών από Αλβανία». 

5. Η δαπάνη εκτύπωσης και ασφαλούς μεταφοράς 
των αδειών διαμονής προς τις αρμόδιες Υπηρεσίες, 
ανέρχεται στο ποσό των δεκαέξι ευρώ (16€), ανά τε¬ 
μάχιο, συμπεριλαμβανομένου Φ.Π.Α., στο οποίο επίσης 
περιλαμβάνονται τα έξοδα προμήθειας αναλωσίμων, 
συντήρησης και αναβάθμισης εξοπλισμού και λογισμι¬ 
κού, συντήρησης των μηχανογραφικών συστημάτων, 
καθώς και της αστοχίας αναλωσίμων, αλλά και λοιπών 
λειτουργικών εξόδων που τυχόν προκύπτουν κατά το 
στάδιο της παραγωγικής διαδικασίας. Στο ποσό αυτό 
περιλαμβάνεται και η δαπάνη για την προμήθεια της 
«Οπτικά διαφοροποιούμενης διάταξης» (ΟΝ/β). Για την 
κάλυψη της συνολικής δαπάνης, η οποία προκύπτει, 
μετά από κάθε παραγγελία, για την προμήθεια των 
αδειών διαμονής υπό μορφή πλαστικής κάρτας, την 
εκτύπωση και την διακίνηση αυτών, μεταφέρεται πί¬ 
στωση σύμφωνα με το ποσοστό που προβλέπεται στο 
άρθρο 92, παρ. 6, περ. β' του ν.3386/2005, όπως ισχύει, 
από τον προϋπολογισμό του Υπουργείου Εσωτερικών 
(Ειδικός Φορέας 07-110 Υπουργείο Εσωτερικών), στον 
προϋπολογισμό του Υπουργείου Δημόσιας Τάξης και 
Προστασίας του Πολίτη (Ειδικός Φορέας 43-110 Ελληνι¬ 
κή Αστυνομία) και σε κωδικούς που θα υποδεικνύονται 
από τη Δ/νση Οικονομικών του Αρχηγείου Ελληνικής 
Αστυνομίας, ως εξής: 

α. ποσοστό 40% της αξίας της παραγγελθείσας πο¬ 
σότητας από το Υπουργείο Εσωτερικών μεταφέρεται 
ταυτόχρονα με την ενημέρωση της Διεύθυνσης Διαβα¬ 
τηρίων για την αναγκαιότητα της απαιτούμενης προ¬ 
μήθειας, 

β. ποσοστό 30% μεταφέρεται μετά την έκδοση και 
αποστολή στο Υπουργείο Εσωτερικών του οριστικού 
πρωτοκόλλου παραλαβής των υλικών από τη Δ/νση 
Διαβατηρίων και 

γ. το υπόλοιπο ποσοστό 30% μεταφέρεται, ανά τρί¬ 
μηνο, μετά την αποστολή, από τις αρμόδιες Υπηρεσίες 
του Αρχηγείου Ελληνικής Αστυνομίας στις αρμόδιες 
Υπηρεσίες του Υπουργείου Εσωτερικών, των σχετικών 
παραστατικών μεταφοράς των αδειών διαμονής στις 
κατά περίπτωση αρμόδιες υπηρεσίες επίδοσης. 

Αρθρο 5 

Το Υπουργείο Εσωτερικών υλοποιεί την υποδομή δη¬ 
μοσίου κλειδιού, όπως αυτή προβλέπεται στα σχετικά 
δεσμευτικά κείμενα της Ε.Ε., τις συστάσεις του Οργα¬ 
νισμού Πολιτικής Αεροπορίας (ΙΟΑΟ) και είναι σύμφω¬ 
νη με τις προδιαγραφές ασφαλείας για την εφαρμογή 
των βιομετρικών στοιχείων αναγνώρισης στις άδειες 
διαμονής, σε συνεργασία με το Υπουργείο Δημόσιας 
Τάξης και Προστασίας του Πολίτη με στόχο τη βέλτιστη 
διασφάλιση αξιοπιστίας. 

Άρθρο 6 

Το Υπουργείο Εσωτερικών, ορίζεται ως εθνική αρχή 
πιστοποίησης της αυθεντικότητας ψηφιακών δεδομένων 
που ενσωματώνονται στις άδειες διαμονής υπηκόων 
τρίτων χωρών που προσκομίζονται στις αρμόδιες κατά 
περίπτωση αρχές, σε συνεργασία με το Υπουργείο Δη¬ 
μόσιας Τάξης και Προστασίας του Πολίτη με στόχο τη 
βέλτιστη διασφάλιση αξιοπιστίας. 


Αρθρο 7 

Η επεξεργασία και διαβίβαση δεδομένων προσωπι¬ 
κού χαρακτήρα πραγματοποιείται με την επιφύλαξη 
του ν. 2472/1997 (Α' 133), «Προστασία του ατόμου από 
την επεξεργασία δεδομένων προσωπικού χαρακτήρα», 
όπως ισχύει και σύμφωνα με τις διατάξεις της παρ. 8, 
του άρθρου 1 του ν.4018/2011. 

Αρθρο 8 

1. Το Αρχηγείο της Ελληνικής Αστυνομίας, κατά την 
πρώτη εφαρμογή του παρόντος και στο πλαίσιο των 
υπαρχουσών οικονομικών δυνατοτήτων, μεριμνά να προ¬ 
μηθευτεί για λογαριασμό του Υπουργείου Εσωτερικών 
80.000 πλαστικές κάρτες, μετά την οικεία μεταφορά 
πιστώσεων σύμφωνα με την παράγραφο 5 του άρθρου 
4 του παρόντος. 

2. Για τα επόμενα έτη, οι αναγκαίες αντίστοιχες πιστώ¬ 
σεις μεταφέρονται με μέριμνα του Υπουργείου Εσωτε¬ 
ρικών στον προϋπολογισμό του Υπουργείου Δημόσιας 
Τ άξης και Προστασίας του Πολίτη. 

3. Η ημερομηνία έναρξης εκτύπωσης αδειών διαμονής 
υπό τον τύπο του αυτοτελούς εγγράφου προσδιορίζεται 
από την απόφαση των Υπουργών Εσωτερικών, Εξωτε¬ 
ρικών και Δημόσιας Τάξης και Προστασίας του Πολίτη, 
σύμφωνα με τις διατάξεις του δευτέρου εδαφίου, της 
παραγράφου 1 του άρθρου 1 του ν. 4018/11. 

Αρθρο 9 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2013 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΙΩΑΝΝΗΣ ΣΤΟΥΡΝΑΡΑΣ ΙΩΑΝΝΗΣ ΜΙΧΕΛΑΚΗΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 
-♦- 

Αριθμ. Φ. 40448/23410/1346 (2) 

*Σύσταση και ορισμός μελών Ομάδων Εργασίας στο 
Ταμείο Προνοίας Αξιωματικών Εμπορικού Ναυτικού 
για την απονομή των ληξιπρόθεσμων Εφάπαξ Χρη¬ 
ματικών Παροχών στους δικαιούχους. 

Ο ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 3 του άρθρου 8 του ν. 2042/92 
(75 Α') «Αύξηση συντάξεων και άλλες ασφαλιστικές δι¬ 
ατάξεις». 

2. Τις διατάξεις του Π.Δ/ματος 85/2012 «Ιδρυση και 
μετονομασία Υπουργείων, μεταφορά και κατάργηση 
υπηρεσιών» (141 Α'). 

3. Τις διατάξεις του Π.Δ/ματος 86/2012 «Διορισμός 
Υπουργών, Αναπληρωτών Υπουργών και Υφυπουργών» 
(141 Α'). 

4. Τις διατάξεις του άρθρου 213 του ν. 4072/2012 
(ΦΕΚ 86 Α) «Βελτίωση επιχειρηματικού περιβάλλοντος- 

Νέα Εταιρική Μορφή - Σήματα - Μεσίτες Ακινήτων - Ρύθ¬ 
μιση θεμάτων ναυτιλίας, λιμένων και αλιείας και άλλες 
διατάξεις». 

5. Τις διατάξεις της Υποπαραγράφου Γ.2. του άρθρου 
πρώτου του ν.4093/2012 (222 Α') «Εγκριση Μεσοπρόθε¬ 
σμου Πλαισίου Δημοσιονομικής Στρατηγικής 2013-2016- 
Επείγοντα Μέτρα Εφαρμογής του ν. 4046/2012 και του 
Μεσοπρόθεσμου Πλαισίου Δημοσιονομικής Στρατηγικής 
2013 - 2016». 

6. Το από 2304.2013 Μνημόνιο Κατανόησης μεταξύ 
του Υπουργείου Εργασίας Κοινωνικής Ασφάλισης και 
Πρόνοιας και του Ταμείου Προνοίας Αξιωματικών Εμπο¬ 
ρικού Ναυτικού (ΤΠΑΕΝ) και τη δέσμευση του Ταμείου 
για την εξόφληση των μέχρι 31.12.2011 ληξιπρόθεσμων 
υποχρεώσεων. 

7. Το γεγονός της υποστελέχωσης του Τ.Π.Α.Ε.Ν., δε¬ 
δομένου ότι δε διαθέτει δικούς του υπαλλήλους, και. οι 
ανάγκες του εξυπηρετούνται από υπαλλήλους του ΝΑΤ. 

8. Τα αριθμ. 123045/10.07.2013 και 123047/19.07.2013 έγ¬ 
γραφα του Ταμείου. 

9. Την απόφαση του Δ.Σ. του Ταμείου που ελήφθη 
κατά την 12η Συνεδρίαση του της 28ης/6/2013. 

10. Τις διατάξεις του άρθρου 90 του Π.Δ/τος 63/2005 
(Α' 98) και το γεγονός ότι από την παρούσα απόφα¬ 
ση δεν προκαλείται δαπάνη σε βάρος του Κρατικού 
Προϋπολογισμού, αλλά προκύπτει δαπάνη σε βάρος 
του προϋπολογισμού του Ταμείου Πρόνοιας Αξιωμα¬ 
τικών Εμπορικού Ναυτικού, το ύψος, ο τρόπος και οι 
προϋποθέσεις καταβολής της οποίας θα καθοριστεί με 
την έκδοση κοινής υπουργικής απόφασης, όπως αυτή 
προβλέπεται από τις διατάξεις του ν. 4024/2011 (Α 226), 
αποφασίζουμε: 

Συνιστούμε ομάδες εργασίας στο Ταμείο Προνοίας 
Αξιωματικών Εμπορικού Ναυτικού για την απονομή των 
ληξιπρόθεσμων Εφάπαξ Χρηματικών Παροχών στους 
δικαιούχους, ως ακολούθως: 

Α' ΟΜΑΔΑ 

1. ΚΩΣΤΑ ΜΑΡΙΝΑ του Σπυρίδωνος, Δ/ντρία Παροχών, 
με Α.Δ.Τ. X. 147624, ως συντονίστρια. 

2. ΤΖΑΝΟΥ ΕΛΕΥΘΕΡΙΑ του Παναγιώτη, Προϊσταμένη 
Τμ. Εφάπαξ Παροχών, με Α Δ Τ. Θ 035845, ως μέλος. 

3. ΚΑΦΙΡΗ ΑΘΗΝΑ του Λεωνίδα, υπάλληλος, με Α.Δ.Τ. 
Π 074940, ως μέλος. 

4. ΚΩΣΤΑΛΑ ΕΥΓΕΝΙΑ του Ιωάννη, υπάλληλος, με Α.Δ.Τ. 
Π 598009, ως μέλος. 

5. ΜΑΛΑΚΑΤΕ ΕΥΔΟΞΙΑ του Νικολάου, υπάλληλος, με 
Α.Δ.Τ. Τ 091630, ως μέλος. 

6. ΧΡΗΣΤΑΚΗ ΙΩΑΝΝΑ του Γεωργίου, υπάλληλος, με 
Α.Δ.Τ. ΑΒ 648117, ως μέλος. 

7. ΣΤΑΥΡΟΠΟΥΛΟΥ ΘΕΟΔΩΡΑ του Σπυρίδωνα, υπάλ¬ 
ληλος, με Α.Δ.Τ. Α1139230, ως μέλος. 

8. ΑΣΗΜΑΚΟΠΟΥΛΟΥ ΘΕΟΔΩΡΑ του Θεοδώρου, υπάλ¬ 
ληλος, με Α.Δ.Τ. Ν.211314, ως μέλος. 

9. ΣΟΦΙΚΙΤΗΣ ΑΝΑΡΓΥΡΟΣ του Μιχαήλ, υπάλληλος, με 
Α.Δ.Τ. ΑΑ 073063, ως μέλος. 

10. ΚΟΥΤΣΑΒΛΗΣ ΠΑΝΑΓΙΩΤΗΣ του Γεωργίου, υπάλ¬ 
ληλος, με Α.Δ.Τ. ΑΒ 504251, ως μέλος. 

11 ΚΑΡΑΓΙΑΝΝΗ ΛΕΜΟΝΙΑ του Ηλία, υπάλληλος, με 
Α.Δ.Τ. Κ 803416, ως μέλος. 

12. ΚΑΡΑΜΟΛΕΓΚΟΥ ΟΥΡΑΝΙΑ του Μιχαήλ, υπάλληλος, 
με Α.Δ.Τ. ΑΖ 596678, ως μέλος. 

13. ΚΟΡΚΙΔΗΣ ΓΕΩΡΓΙΟΣ του Νικολάου, Τμημ/ρχης, με 
Α.Δ.Τ. ΑΗ 017354, ως μέλος. 


14. ΖΕΡΒΑ ΑΙΚΑΤΕΡΙΝΗ του Αντωνίου, υπάλληλος, με 
Α.Δ.Τ. Τ 030561, ως μέλος. 

15. ΜΑΤΣΟΥΚΑΣ ΓΕΩΡΓΙΟΣ του Παναγιώτη, υπάλληλος, 
με Α.Δ.Τ. Φ 208806, ως μέλος. 

16. ΠΑΠΑΔΟΠΟΥΛΟΥ ΕΥΓΕΝΙΑ του Αποστόλου, υπάλ¬ 
ληλος, με Α.Δ.Τ. ΑΕ 050600, ως μέλος. 

17. ΤΥΡΟΥ ΒΑΣΙΛΙΚΗ του Πάϊκου, υπάλληλος, με Α.Δ.Τ. 
ΑΗ 146685, ως μέλος. 

18. ΨΩΝΗ ΛΑΪΣ του Χρήστου, υπάλληλος, με Α.Δ.Τ. Σ 
633573, ως μέλος. 

19. ΓΕΩΡΓΑ ΚΥΡΙΑΚΗ του Νικήτα, υπάλληλος, με Α.Δ.Τ. 
ΑΚ 047146, ως μέλος. 

Έργο της ομάδας Α' θα είναι η συμμετοχή στη διαδι¬ 
κασία έκδοσης των ληξιπρόθεσμων εφάπαξ παροχών 
έως το στάδιο της τελικής ενημέρωσης των δικαιούχων. 
Αναλυτικά το έργο περιλαμβάνει τα εξής: 

Ηλεκτρονική καταχώρηση των αιτήσεων, δημιουργία 
φακέλου ασφαλισμένου, ανεύρεση φύλλων συμμετοχής 
από ηλεκτρονικό και φυσικό αρχείο, έλεγχος των δι- 
καιολογητικών, τηλεφωνική και γραπτή επικοινωνία με 
τους ασφαλισμένους για την τακτοποίηση εκκρεμοτή¬ 
των που ενδεχομένως θα προκύψουν κατά τον έλεγχο 
των δικαιολογητικών. Αναζήτηση και έλεγχος για τυχόν 
επιστροφή εισφορών από το τμήμα Λοιπών Πόρων και 
αλληλογραφία με τις ναυτεργατικές ενώσεις για τυχόν 
οφειλές των αιτηθέντων. 

Υπολογισμός του ποσού της δικαιούμενης παροχής 
και εκτύπωση αποφάσεων - ενταλμάτων και πινάκων 
θαλάσσιας υπηρεσίας. Συμπλήρωση των αποφάσεων 
και των ενταλμάτων με τα στοιχεία των αιτηθέντων, 
παροχή των αρμοδίων υπογραφών και έλεγχος από τη 
Δ/νση Επιθεώρησης, τελική καταγραφή σε καταστάσεις 
προς έγκριση από το Δ.Σ. του Τ.Π.Α.Ε.Ν. 

Ακολούθως, αρίθμηση των αποφάσεων και εντολών 
και καταχώρησή τους στο ηλεκτρονικό αρχείο. Αρμόδια 
προώθησή τους εντός και εκτός υπηρεσίας και εν συ¬ 
νεχεία προώθηση των ενταλμάτων στο λογιστήριο για 
έκδοση επιταγών και εμβασμάτων και αποστολή από 
τα μέλη της ομάδας των ενημερωτικών σημειωμάτων 
στους δικαιούχους για την πληρωμή τους. 

Β' ΟΜΑΔΑ 

1. ΚΙΤΣΑΚΗ ΑΙΚΑΤΕΡΙΝΗ του Ευάγγελου, αναπληρώτρια 
Δ/ντρια Οικονομικού, με Α.Δ.Τ. Π 582201, ως συντονίστρια. 

2. ΑΓΓΟΥΡΟΔΗΜΟΣ ΑΓΓΕΛΟΣ του Ιωάννη, υπάλληλος 
με Α.Δ.Τ. Σ 023877, ως μέλος. 

3. ΙΩΣΗΦΙΔΟΥ ΡΕΒΕΚΚΑ του Νικολάου, υπάλληλος, με 
Α.Δ.Τ. ΑΚ 626232, ως μέλος. 

4. ΦΛΑΚΑ ΟΛΥΜΠΙΑ του Δημητρίου, υπάλληλος, με 
Α.Δ.Τ. ΑΚ 717040, ως μέλος. 

5. ΓΚΟΥΜΑΣ ΠΑΝΑΓΙΩΤΗΣ του Παύλου, υπάλληλος, με 
Α.Δ.Τ. ΑΕ 144378, ως μέλος. 

6. ΟΙΚΟΝΟΜΟΠΟΥΛΟΣ ΕΥΘΥΜΙΟΣ του Σαράντου, 
υπάλληλος, με Α.Δ.Τ. ΑΗ 538988, ως μέλος. 

Έργο της Ομάδας Β 1 θα είναι ο έλεγχος των εργασιών 
της Ομάδας Α' προκειμένου στη συνέχεια να πραγμα¬ 
τοποιηθούν συσχετίσεις: 

• των στοιχείων με τον Μηχανογραφικό Πίνακα Θα¬ 
λάσσιας Υπηρεσίας ως προς τον συντάξιμο χρόνο και 

• των στοιχείων των αποφάσεων συνταξιοδότησης 
με τις αποφάσεις του Δ.Σ. του Τ.Π.Α.Ε.Ν. και των χρη¬ 
ματικών ενταλμάτων. 

Γ' ΟΜΑΔΑ 

1. ΡΟΥΣΣΟΥ ΧΡΥΣΟΥΛΑ του Μιχαήλ, Δ/ντρια Επιθεώ¬ 
ρησης, με Α.Δ.Τ. ΑΒ 216966, ως συντονίστρια. 

2. ΡΑΜΦΟΥ ΑΡΓΥΡΩ του Σταύρου, υπάλληλος, με Α.Δ.Τ. 
I 246640, ως μέλος. 

3. ΜΑΥΡΟΥΔΗ ΕΛΠΙΔΑ του Γεωργίου, υπάλληλος, με 
Α.Δ.Τ ΑΚ 533383, ως μέλος. 

4. ΛΟΥΡΜΠΑ ΑΙΚΑΤΕΡΙΝΗ του Ευσταθίου, υπάλληλος 
με Α.Δ.Τ. ΑΒ 642005, ως μέλος. 

5. ΧΛΕΜΠΑΚΟΥ ΘΕΟΔΩΡΑ του Θεοδώρου υπάλληλος, 
με Α.Δ.Τ. Φ 099966, ως μέλος. 

Έργο της Ομάδας Γ' θα είναι: 

• Η ηλεκτρονική καταχώρηση όλων των ενταλμάτων 
πληρωμής εφάπαξ στην εφαρμογή Αοοοεε, που τηρείται 
στο Λογιστήριο του ΝΑΤ. 

• Η συμφωνία για σωστή εισαγωγή των εφάπαξ 

• Η έκδοση επιταγών σε κάθε δικαιούχο που θα πλη¬ 
ρωθεί από το ταμείο του ΝΑΤ 

• Η έκδοση και αποστολή καταστάσεων στην Εμπορι¬ 
κή Τράπεζα για πληρωμή στην επαρχία των δικαιούχων 
εφάπαξ. 

• Η συμφωνία των βχίΓαίΙ και οι λογιστικές εγγραφές. 

Στο τέλος κάθε μήνα, σύμφωνα με το Μνημόνιο, θα 

συντάσσεται λεπτομερής αναφορά για την πρόοδο των 
εργασιών, από το Συντονιστή της κάθε Ομάδας. 

Οι συμμετέχοντας στις ομάδες εργασίας θα εργα¬ 
στούν πέραν του υποχρεωτικού ωραρίου εργασίας, ή 
των υπερωριών που πραγματοποιούνται για άλλο σκοπό 
και όχι σε βάρος της τρέχουσας εργασίας. 

Η λειτουργία των ομάδων εργασίας ορίζεται σε επτά 
(7) μήνες από την ημερομηνία έκδοσης της παρούσας 
απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

(*Δημοσιεύθηκε αρχικά στο ΦΕΚ ΥΟΔΔ 428/6-9-2013). 

Αθήνα, 27 Αυγούστου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. Δ28/Γ/ΟΙΚ. 28506/2749 (3) 

Ειδική πιστοποίηση Ν.Π.Ι.Δ. ως φορέων παροχής υπηρε¬ 
σιών Κοινωνικής Φροντίδας μη κερδοσκοπικού χα¬ 
ρακτήρα. 

Ο ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπ' όψη : 

1. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του Π. Δ/τος 63/2005 
(ΦΕΚ 98/Α). 

2. Τις διατάξεις του άρθρου 9, του Ν.4052/2012 (ΦΕΚ 41/ 
Α') Νόμος αρμοδιότητας Υπουργείων Υγείας και Κοινω¬ 
νικής Αλληλεγγύης και Εργασίας και Κοινωνικής Ασφά¬ 
λισης για εφαρμογή του νόμου «Εγκριση των Σχεδίων 
Συμβάσεων Χρηματοδοτικής Διευκόλυνσης μεταξύ του 
Ευρωπαϊκού Ταμείου Χρηματοπιστωτικής Σταθερότητας 
(Ε.Τ.Χ.Σ.), της Ελληνικής Δημοκρατίας και της Τράπεζας 
της Ελλάδος, του Σχεδίου του Μνημονίου Συνεννόησης 
μεταξύ της Ελληνικής Δημοκρατίας, της Ευρωπαϊκής 
Επιτροπής και της Τράπεζας της Ελλάδος και άλλες 


επείγουσες διατάξεις για τη μείωση του δημοσίου χρέ¬ 
ους και τη διάσωση της εθνικής οικονομίας» και άλλες 
διατάξεις. 

3. Τις διατάξεις του άρθρου 5 παρ. 2, 3, 4, 5 και 6 του 
Ν. 2646/1998 (ΦΕΚ 236Α') «Ανάπτυξη του Εθνικού Συ¬ 
στήματος Κοινωνικής Φροντίδας και άλλες διατάξεις». 

4. Τ ις διατάξεις του άρθρου 283 παρ. 3 του Ν.3852/2010 
(ΦΕΚ 87Α') «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

5. Την υπ’ αριθ. Γ.Π.:Π2γ/οικ.59633/2011 (ΦΕΚ 131 ΟΒ') 
«Καθορισμός της μορφής του Αριθμού Μητρώου, στο 
Εθνικό Μητρώο και στο Μητρώο Περιφερειακών Ενο¬ 
τήτων Φορέων Κοινωνικής Φροντίδας Ιδιωτικού Τομέα 
Μη Κερδοσκοπικού χαρακτήρα καθώς και στο Ειδικό 
Μητρώο Εθελοντικών μη Κυβερνητικών Οργανώσεων. 

Στοιχεία και Διαδικασία Εγγραφής». 

6. Την υπ’ αριθ. ΓΠ:Π2γ/οικ.9287/2001 (ΦΕΚ 1268Β') Κοινή 
Υπουργική Απόφαση «Όροι, προϋποθέσεις, διαδικασία, 
ενιαία κριτήρια και λοιπά στοιχεία που απαιτούνται προ- 
κειμένου να χορηγηθεί η Ειδική Πιστοποίηση σε Φορείς 
παροχής υπηρεσιών κοινωνικής φροντίδας του ιδιωτικού 
τομέα μη κερδοσκοπικού χαρακτήρα». 

7. Την υπ’ αριθ. ΓΠ:Π2γ/οικ. 28522/2003 (ΦΕΚ 391 Β') Κοινή 
Υπουργική Απόφαση των Υπουργών Οικονομίας και Οικο¬ 
νομικών και Υγείας και Πρόνοιας. Τροποποίηση της Γ.Π: 
Π2γ/οικ.9287/01 (ΦΕΚ 1268Β') Κοινής Υπουργικής Απόφασης. 

8. Την υπ’ αριθ. ΓΠ:Π2γ/οικ.2858/2005 (ΦΕΚ 37Β') Τρο¬ 
ποποίηση της Γ.Π: Π2γ/οικ.9287/01 (ΦΕΚ 1268Β') Κοινής 
Υπουργικής Απόφασης. «Όροι, προϋποθέσεις, διαδικασία, 
ενιαία κριτήρια και λοιπά στοιχεία που απαιτούνται προ- 
κειμένου να χορηγηθεί η Ειδική Πιστοποίηση σε Φορείς 
παροχής υπηρεσιών κοινωνικής φροντίδας του ιδιωτικού 
τομέα μη κερδοσκοπικού χαρακτήρα». 

9. Τις εισηγήσεις: 1388/20-06-13 του Περιφερειάρχη Πε- 
λοποννήσου, 886/11-6-13 της Προϊσταμένης του Τμήμα¬ 
τος Κοινωνικής Αλληλεγγύης της Περιφέρειας Στερεός 
Ελλάδας και 22541/6725/30-4-13 του Αντιπεριφερειάρχη 
Ιόνιων Νήσων. 

10. Τις διατάξεις του άρθρου 7 παρ. 1 και 2 εδ. δ' του 
Ν.3106/2003 (ΦΕΚ 30Α') «Αναδιοργάνωση του Εθνικού 
Συστήματος Κοινωνικής Φροντίδας και άλλες διατάξεις». 

11. Το Π.Δ 55/2008 (ΦΕΚ 86Α') «Οργανισμός του Ιν¬ 
στιτούτου Κοινωνικής Προστασίας και Αλληλεγγύης 
(Ι.Κ.Π.Α)». 

12. Τ ις διατάξεις του άρθρου 3 παρ.1 εδ. α' του Ν.3895/2010 
(ΦΕΚ 206Α') «Κατάργηση και συγχώνευση υπηρεσιών, ορ¬ 
γανισμών και φορέων του δημοσίου τομέα». 

13. Την απόφαση γνωμοδότησης της συνεδρίασης 
5387/01-08-2013 του Δ.Σ του Ε.Κ.Κ.Α για την ειδική πι¬ 
στοποίηση ΝΠΙΔ ως φορέων παροχής υπηρεσιών κοι¬ 
νωνικής φροντίδας μη κερδοσκοπικού χαρακτήρα, με 
θετική γνωμοδότηση για τους φορείς. 

14. Το Π.Δ. 71 /2012 (ΦΕΚ 124Α') «Διορισμός Υπουργών». 

15. Την με αρ. οικ.22365/97 Απόφαση (ΦΕΚ1667/Β7 
5-7-2013) «Ανάθεση αρμοδιοτήτων στον Υφυπουργό Ερ¬ 
γασίας Κοινωνικής Ασφάλισης και Πρόνοιας Βασίλειο 
Κεγκέρογλου». 

16. Το γεγονός ότι από την απόφαση αυτή δεν προ- 
καλείται καμία δαπάνη σε βάρος του Προϋπολογισμού, 
αποφασίζουμε: 

Α. Την ειδική πιστοποίηση του κάτωθι ΝΠΙΔ ως φορέα 
παροχής υπηρεσιών Πρωτοβάθμιας Κοινωνικής Φροντί¬ 
δας μη κερδοσκοπικού χαρακτήρα: 

ΝΟΜΟΣ ΛΑΚΩΝΙΑΣ 

Εκκλησιαστικό'Ιδρυμα Βρεφών και Νηπίων - «Παναγιά 
η Χρυσαφίτισσα» με έδρα τη Μονεμβασιά 

Β. Την ειδική πιστοποίηση των κάτωθι ΝΠΙΔ ως φο¬ 
ρέων παροχής υπηρεσιών Δευτεροβάθμιας Κοινωνικής 
Φροντίδας μη κερδοσκοπικού χαρακτήρα: 

ΝΟΜΟΣ ΦΩΚΙΔΑΣ 

Εστία Άγιος Νικόλαος - Κοινωφελές Ιδρυμα, με έδρα 
το Γαλαξίδι 

ΝΟΜΟΣ ΚΕΦΑΛΛΗΝΙΑΣ 

Ορφανοτροφείο Κεφαλληνίας - «Ο ΣΩΤΗΡ» με έδρα 
την Κεφαλονιά 

Η διάρκεια της ειδικής πιστοποίησης είναι 4 (τέσσερα) 
έτη από τη δημοσίευση της παρούσας στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2013 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΚΕΓΚΕΡΟΓΛΟΥ 
-♦- 

Αριθμ. 45782/37559 (4) 

Έγκριση της υπ' αρ. 211/2013 απόφασης του Δημο¬ 
τικού Συμβουλίου Βάρης Βούλας Βουλιαγμένης, 
περί σύστασης τριών (3) προσωρινών προσωπο¬ 
παγών θέσεων με σχέση εργασίας ιδιωτικού δι¬ 
καίου αορίστου χρόνου στο Δήμο Βάρης Βούλας 
Βουλιαγμένης, σε εφαρμογή τελεσίδικης δικαστι¬ 
κής απόφασης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) του Π.Δ. 135/2010 (ΦΕΚ 228/Α/27-1-2010) «Οργανισμός 
Αποκεντρωμένης Διοίκησης Αττικής». 

β) του άρθρου 225 του Ν. 3852/2010 (ΦΕΚ 87/Α/2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης». 


γ) του άρθρου 10 του Ν. 3584/07 (ΦΕΚ 143/Α/2007) 
«Κύρωση του Κώδικα Κατάστασης Δημοτικών και Κοι¬ 
νοτικών Υπαλλήλων». 

δ) του άρθρου 1 του Ν. 3068/2002 (ΦΕΚ 274/Α/ 
14-11-2002) «Συμμόρφωση της διοίκησης σε δικαστικές 
αποφάσεις και λοιπές διατάξεις» 

ε) την απόφαση της Ολομέλειας του Ελεγκτικού Συνε¬ 
δρίου της 3ης Συνεδρίασης της 17ης Φεβρουάριου 2010. 

2. Την υπ’ αριθμ. 1859/2012 απόφαση του Μονο¬ 
μελούς Πρωτοδικείου Αθηνών (Τμήμα Εργατικών 
Διαφορών) με την οποία έγινε δεκτή η αγωγή των 
Ελένη Μωραίτου, Δημητρίου Λίτσα και Βασιλείου 
Μουρμουράκη, υπαλλήλων του Δήμο Βάρης Βούλας 
Βουλιαγμένης με συμβάσεις εξαρτημένης εργασίας 
ιδιωτικού δικαίου αορίστου χρόνου, με την οποία 
αναγνωρίζεται ότι οι ανωτέρω συνδέονται με το 
Δήμο Βάρης Βούλας Βουλιαγμένης με σύμβαση 
εξαρτημένης εργασίας ιδιωτικού δικαίου αορίστου 
χρόνου ως εξ υπηρετούντες πάγιες και διαρκείς 
ανάγκες. 

3. Το υπ’ αρ. 6465/2013 Πιστοποιητικό του Πρωτοδικεί¬ 
ου Αθηνών από το οποίο προκύπτει ότι δεν έχει ασκηθεί 
ένδικο μέσο (τακτικό ή έκτακτο) κατά της ανωτέρω 
απόφασης του Μονομελούς Πρωτοδικείου Αθηνών και 
συνεπώς η απόφαση έχει καταστεί τελεσίδικη. 

4. Την υπ’ αρ. 211/2013 απόφαση του Δημοτικού Βάρης 
Βούλας Βουλιαγμένης, περί σύστασης τριών (3) προ¬ 
σωρινών προσωποπαγών θέσεων με σχέση εργασίας 
ιδιωτικού δικαίου αορίστου χρόνου στο Δήμο Βάρης 
Βούλας Βουλιαγμένης, σε εφαρμογή τελεσίδικης δικα¬ 
στικής απόφασης, αποφασίζουμε: 

Εγκρίνουμε την υπ’ αρ. 211/2013 απόφαση του Δημοτι¬ 
κού Συμβουλίου Βάρης Βούλας Βουλιαγμένης, περί σύ¬ 
στασης τριών (3) προσωρινών προσωποπαγών θέσεων 
με σχέση εργασίας ιδιωτικού δικαίου αορίστου χρόνου 
στο Δήμο Βάρης Βούλας Βουλιαγμένης, σε εφαρμογή 
τελεσίδικης δικαστικής απόφασης, ως εξής: 


ΟΝΟΜΑΤΕΠΩΝΥΜΟ 

ΠΑΤΡΩΝΥΜΟ 

ΚΑΤΗΓΟΡΙΑ 

ΕΙΔΙΚΟΤΗΤΑ 

ΘΕΣΕΙΣ 

ΜΩΡΑΪΤΗ ΕΛΕΝΗ 

ΝΙΚΟΛΑΟΣ 

ΠΕ3 

ΠΟΛΙΤΙΚΩΝ ΜΗΧΑΝΙΚΩΝ 

1 

ΛΙΤΣΑΣ ΔΗΜΗΤΡΙΟΣ 

ΝΙΚΟΛΑΟΣ 

ΔΕ28 

ΧΕΙΡΙΣΤΩΝ ΜΗΧΑΝΗΜΑΤΟΣ ΕΡΓΟΥ 
(90ό) 

1 

ΜΟΥΡΜΟΥΡΑΚΗΣ ΒΑΣΙΛΕΙΟΣ 

ΣΠΥΡΙΔΩΝΟΣ 

ΔΕ28 

ΧΕΙΡΙΣΤΩΝ ΜΗΧΑΝΗΜΑΤΟΣ ΕΡΓΟΥ 
(σάρωθρο) 

1 


Οι παραπάνω θέσεις θα συμπεριληφθούν στον οργανισμό εσωτερικής υπηρεσίας (ΟΕΥ) του Δήμου. 

Οι εν λόγω θέσεις καταργούνται μόλις κενωθούν με οποιονδήποτε τρόπο. 

Από την απόφαση αυτή θα προκληθεί δαπάνη για το κόστος μισθοδοσίας του παραπάνω προσωπικού ύψους 
16.100,00 € περίπου, η οποία έχει προβλεφθεί στον προϋπολογισμό του Δήμου Βάρης Βούλας Βουλιαγμένης οι¬ 
κονομικού έτους 2013 σε βάρος των Κ.Α. 30.6021.001 και 20.6021.001, ανάλογη δαπάνη ύψους περίπου 43.710,00 € 
θα προβλεφθεί στους αντίστοιχους ΚΑ των προϋπολογισμών των επόμενων οικονομικών ετών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Σεπτεμβρίου 2013 

Ο Γ ενικός Γ ραμματέας 
Αποκ/νης Διοίκησης 
ΔΗΜΗΤΡΗΣ ΚΑΛΟΓΕΡΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 96796/10366 (5) 

Αντικατάσταση Ληξιάρχου Ληξιαρχικής Περιφέρειας 
Αποδοτίας, του Δήμου Ναυπακτίας, Περιφερειακής 
Ενότητας Αιτωλοακαρνανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 

ΠΕΛΟΠΟΝΝΗΣΟΥ - ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις της παρ. 2 του άρθρου 2 του Ν.344/1976 
"περί ληξιαρχικών πράξεων". 

2. Του Ν.3852/2010(ΦΕΚ 87/τ.Α77-6-2010) Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης. 

3. Το Π.Δ. 139/2010 (ΦΕΚ 232/τ.Α727-12-2010) «Οργανι¬ 
σμός της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου». 

4. Τις διατάξεις της αρίθμ. ΓΓ15650/1253 (ΦΕΚ 480/τ. 
Β'/29-3-2011) απόφασης του Γενικού Γραμματέα της 
Αποκεντρωμένης Διοίκησης Πελοποννήσου Δυτικής Ελ¬ 
λάδας και Ιονίου «περί μεταβίβασης αρμοδιοτήτων και 
παροχής εξουσιοδότησης υπογραφής, στο Προϊστάμενο 
της Γενικής Διεύθυνσης και τους Προϊσταμένους των 
υπηρεσιών, με εντολή Γενικού Γραμματέα 

5. Την αρίθμ. Φ.127080/57460/21-12-2010 (ΦΕΚ 1980/τ.Β7 
22-12-2010) απόφαση του ΥΠ.ΕΣ.Α. και Η.Δ., περί Υποδι¬ 
αίρεσης ληξιαρχικής περιφέρειας, Δήμων που συνιστώ- 
νται από συνένωση Ο.Τ.Α. σύμφωνα με τον Ν. 3852/2010. 

6. Την αριθμ. Φ./127080/57510/εγκ.65/31-12-2010 εγκύ¬ 
κλιο του ΥΠ.ΕΣ.Α. και Η.Δ., περί των ληξιαρχικών βιβλίων 
των νέων Δήμων που συνιστώνται από συνένωση Ο.Τ.Α. 
σύμφωνα με τον Ν. 3852/2010. 


7. Την αρίθμ 9/2013 εγκύκλιο του Υπουργείου Εσωτερι¬ 
κών με θέμα τροποποιήσεις Ληξιαρχικού Νόμου 344/1976 
και άλλες διατάξεις. 

8. Το αρίθμ. πρωτ. 28029/19-08-2013 έγγραφο του Δη¬ 
μάρχου του Δήμου Ναυπακτίας, Περιφερειακής Ενό¬ 
τητας Αιτωλοακαρνανίας, με το οποίο αναφέρει ότι ο 
Ληξίαρχος της Ληξιαρχικής Περιφέρειας Αποδοτίας, 
Ζωιτάκης Ζώης του Πολυκάρπου, παραιτήθηκε από τη 
θέση του Ληξιάρχου, και ως εκ τούτου προτείνεται η 
αντικατάσταση του από την υπάλληλο του Δήμου Ναυ¬ 
πακτίας, Κοτρώτσου Αλεξάνδρα του Κων/νου, κλάδου 
ΔΕ Διεκπεραίωσης Υποθέσεων Πολιτών με βαθμό Ε'. 

7. Με την απόφαση αυτή δεν δημιουργείται δαπάνη σε 
βάρος του Κρατικού Προϋπολογισμού, αποφασίζουμε: 

1. Αναθέτουμε την άσκηση καθηκόντων Ληξιάρχου της Λη¬ 
ξιαρχικής Περιφέρειας Αποδοτίας, του Δήμου Ναυπακτίας, 
Περιφερειακής Ενότητας Αιτωλοακαρνανίας στην υπάλληλο 
του Δήμου, Κοτρώτσου Αλεξάνδρα του Κων/νου, κλάδου ΔΕ 
Διεκπεραίωσης Υποθέσεων Πολιτών, με βαθμό Ε'. 

2. Από τη δημοσίευση της παρούσας παύει να ισχύει η 
αρίθμ. 3754/657/31-01-2011 απόφαση του Γ.Γ. ΑΠ.Δ.Π.ΔΕ. 
και I. κατά το μέρος που αφορά το διορισμό του Ζωιτάκη 
Ζώη του Πολυκάρπου, ως Ληξιάρχου της Ληξιαρχικής 
Περιφέρειας Αποδοτίας, του Δήμου Ναυπακτίας η οποία 
δημοσιεύτηκε στο ΦΕΚ 169/17-03-2011 τ. Γ'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Αυγούστου 2013 

Με εντολή Γ ενικού Γ ραμματέα 
Αποκεντρωμένης Διοίκησης 
Η Προϊσταμένη του τμήματος Τ.Α και Ν.Π. 

ΟΛΓΑ ΚΟΥΝΕΛΗ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












